EUROPA-KOMMISSIONEN Bruxelles, den 12.9.2022 COM(2022) 449 final RAPPORT FRA KOMMISSIONEN TIL EUROPA-PARLAMENTET OG RÅDET 15. FINANSBERETNING FRA KOMMISSIONEN TIL EUROPA-PARLAMENTET OG RÅDET OM DEN EUROPÆISKE GARANTIFOND FOR LANDBRUGET























REGNSKABSÅRET 2021 {SWD(2022) 281 final}



Indholdsfortegnelse 1.BUDGETPROCEDURE 1.1. Oprindeligt budgetforslag for 2021 og ændringsskrivelse nr. 1/2021 1.2. Vedtagelse af budgettet for 2021 1.3. Formålsbestemte indtægter til EGFL 2.LIKVIDITET OG FORVALTNING AF BEVILLINGERNE 2.1. Forvaltning af bevillinger 2.1.1. Disponible bevillinger i regnskabsåret 2021 2.1.2. Gennemførelse af disponible bevillinger i regnskabsåret 2021 2.1.3. Budgetgennemførelse for vedtagne bevillinger — Udgifter under Kommissionens direkte forvaltning 2.2. Månedlige betalinger 2.2.1. Månedlige betalinger til medlemsstaterne under delt forvaltning 2.2.1.1. Månedlige betalinger på grundlag af afholdte udgifter 2.2.1.2. Afgørelser om månedlige betalinger 3.GENNEMFØRELSE AF EGFL-BUDGETTET FOR 2021 3.1. Udnyttelsen af EGFL-bevillingerne 3.2. Bemærkninger angående gennemførelsen af budgettet 3.2.1. Artikel 08 02 03: Markedsrelaterede udgifter, der falder uden for de strategiske planer under den fælles landbrugspolitik 3.2.1.1. Indledning

3.2.1.2. Konto 08 02 03 01: POSEI og de mindre øer i Det Ægæiske Hav (undtagen direkte betalinger) 3.2.1.3. Konto 08 02 03 02: Salgsfremstød for landbrugsprodukter — enkeltlandsprogrammer 3.2.1.4. Konto 08 02 03 04: Skoleordninger 3.2.1.5. Konto 08 02 03 05: Olivenolie 3.2.1.6. Konto 08 02 03 06: Frugt og grøntsager 3.2.1.7. Konto 08 02 03 07: Vin 3.2.1.8. Konto 08 02 03 08: Biavl 3.2.1.9. Konto 08 02 03 10: Foranstaltninger vedrørende offentlig og privat oplagring 3.2.2. Artikel 08 02 05: Interventionstyper med direkte betalinger uden for rammerne af de strategiske planer under den fælles landbrugspolitik 3.2.2.1. Konto 08 02 05 01: POSEI og de mindre øer i Det Ægæiske Hav (direkte betalinger) 3.2.2.2. Konto 08 02 05 02: Generel arealbetalingsordning (SAPS) 3.2.2.3. Konto 08 02 05 03: Omfordelingsbetaling 3.2.2.4. Konto 08 02 05 04: Grundbetalingsordningen 3.2.2.5. Konto 08 02 05 05: Betaling for landbrugsmetoder, der er til gavn for klimaet og miljøet 3.2.2.6. Konto 08 02 05 07: Betaling til unge landbrugere 3.2.2.7. Konto 08 02 05 08: Arealstøtte for bomuld 3.2.2.8. Konto 08 02 05 09: En frivillig ordning for koblet støtte 3.2.2.9. Konto 08 02 05 10: Ordningen for små landmænd 3.2.2.10. Konto 08 02 05 11: Reserve til kriser i landbruget 3.2.2.11. Konto 08 02 05 12: Tilbagebetaling af direkte betalinger til landbrugere fra bevillinger, der er fremført i forbindelse med finansdisciplin

3.2.3. Artikel 08 02 06: Politisk strategi, koordination og revision 3.2.3.1 Konto 08 02 06 01: Finansielle korrektioner til fordel for medlemsstaterne som følge af afgørelser om regnskabsafslutning og efterprøvende regnskabsafslutning 3.2.3.2 Konto 08 02 06 02: Bilæggelse af tvister 3.2.3.3. Konto 08 02 06 03: EGFL — operationel teknisk bistand 3.2.4. Artikel 08 02 99: Afslutning af tidligere programmer og aktiviteter 3.2.4.1. Konto 08 02 99 01: Afslutning af tidligere foranstaltninger under Den Europæiske Garantifond for Landbruget (EGFL) — delt forvaltning 4.GENNEMFØRELSE AF FORMÅLSBESTEMTE INDTÆGTER TIL EGFL Bilag (se vedlagte dokument): Bilag 1 Bilag 2 Bilag 3-I Bilag 3-II Bilag 4 Budgetprocedure for EGFL-bevillinger 2021 Analyse af EGFL-budgetgennemførelsen — Regnskabsåret 2021 Analyse af EGFL-budgetgennemførelsen — Regnskabsåret 2021 — Formålsbestemte indtægter — C4 Analyse af EGFL-budgetgennemførelsen — Regnskabsåret 2021 — Formålsbestemte indtægter — C5 EGFL-budgetgennemførelse pr. artikel og pr. medlemsstat — Regnskabsåret 2021 Bemærk: Denne beretning ledsages af Kommissionens arbejdsdokument. Arbejdsdokumentets fulde tekst (på engelsk) og tabellerne i bilaget (på engelsk) findes også på GD AGRI's websted ( https://agriculture.ec.europa.eu/common-agricultural-policy/financing-cap/cap-funds/eagf-reports_da ). 1.BUDGETPROCEDURE 1.1.Oprindeligt budgetforslag for 2021 og ændringsskrivelse nr. 1/2021 Det oprindelige budgetforslag for 2021 blev vedtaget af Kommissionen og forelagt budgetmyndigheden den 27. juli 2020. De foreslåede forpligtelsesbevillinger til EGFL beløb sig i alt til 40 179,1 mio. EUR. Rådet vedtog sin holdning til budgetforslaget for 2021 den 28. september 2020 og forhøjede forpligtelsesbevillingerne til EGFL med 164,3 mio. EUR. Europa-Parlamentet vedtog sin holdning den 12. november 2020 og forhøjede forpligtelsesbevillingerne til EGFL med 262,9 mio. EUR i forhold til budgetforslaget. Den 13. november 2020 offentliggjorde Kommissionen ændringsskrivelse nr. 1 til budgetforslaget for 2021 med henblik på at øge behovene for forpligtelsesbevillinger med 222,2 mio. EUR i forhold til budgetforslaget. Disse yderligere behov blev imidlertid delvis opvejet af stigningen på 33,3 mio. EUR i de formålsbestemte indtægter, som forventes at være til rådighed i 2021. Som følge heraf blev de forpligtelsesbevillinger, der anmodes om til EGFL i ændringsskrivelsen, forhøjet med 188,9 mio. EUR i forhold til budgetforslaget. Forligsudvalget, der består af medlemmer af Europa-Parlamentet og Rådet, nåede ikke til enighed om et fælles udkast inden for fristen på 21 dage, jf. artikel 314, stk. 6, i traktaten om Den Europæiske Unions funktionsmåde. 1.2.Vedtagelse af budgettet for 2021 Kommissionen vedtog andet budgetforslag for 2021 den 10. december 2020. Europa-Parlamentet og Rådet erklærede budgettet for 2021 vedtaget henholdsvis den 14. december og den 18. december 2020. De samlede forpligtelsesbevillinger på EGFL-budgettet beløb sig til 40 368,0 mio. EUR, og dets betalingsbevillinger beløb sig til 40 353,7 mio. EUR. Forskellen mellem forpligtelses- og betalingsbevillingerne skyldes, at der anvendes opdelte bevillinger for visse foranstaltninger, som gennemføres direkte af Kommissionen. Disse foranstaltninger vedrører hovedsagelig salgsfremstød for landbrugsprodukter og operationel teknisk bistand. Specifikt var der af de vedtagne EGFL-forpligtelsesbevillinger for politikområde 08 (Landbrugs- og havpolitik) på i alt 40 368,0 mio. EUR afsat 2 618,1 mio. EUR til markedsrelaterede udgifter, der falder uden for de strategiske planer under den fælles landbrugspolitik, under artikel 08 02 03, afsat 37 431,7 mio. EUR til direkte betalinger uden for rammerne af de strategiske planer under den fælles landbrugspolitik under artikel 08 02 05, og afsat 307,3 mio. EUR til politisk strategi, koordination og revision under artikel 08 02 06.

Nærmere oplysninger findes i bilag 1. 1.3.Formålsbestemte indtægter til EGFL Det fremgår af artikel 43 i forordning (EU) nr. 1306/2013 om bl.a. finansiering af den fælles landbrugspolitik, at indtægter fra finansielle korrektioner i henhold til afgørelserne om regnskabsafslutning og efterprøvende regnskabsafslutning, indtægter fra uregelmæssigheder og indtægter fra mælkeafgiften betragtes som formålsbestemte indtægter, der skal anvendes til finansiering af EGFL-udgifter. Ifølge disse bestemmelser kan formålsbestemte indtægter anvendes til at finansiere alle former for EGFL-udgifter. I tilfælde af at en del af disse indtægter ikke anvendes, fremføres denne del automatisk til det efterfølgende regnskabsår. Ved udarbejdelsen af budgettet for 2021 blev de formålsbestemte indtægter, der forventedes opkrævet i løbet af regnskabsåret 2021, anslået til 619 mio. EUR. Det blev anslået, at der ikke vil blive fremført formålsbestemte indtægter fra regnskabsåret 2020 til regnskabsåret 2021. De anslåede formålsbestemte indtægter blev taget i betragtning i forbindelse med finansieringsbehovene for grundbetalingsordningen, da budgetmyndigheden vedtog budgettet for 2021. For grundbetalingsordningen (direkte betalinger) svarer summen af de af budgetmyndigheden vedtagne bevillinger og de anslåede formålsbestemte indtægter til det samlede anslåede behov på 14 791 mio. EUR.



2.LIKVIDITET OG FORVALTNING AF BEVILLINGERNE 2.1.Forvaltning af bevillinger 2.1.1.Disponible bevillinger i regnskabsåret 2021 I EUR Budgettets udgiftsside (1) Forpligtelsesbevillinger Betalingsbevillinger Budgettets indtægtsside (formålsbestemte indtægter) (2) Overslag 1. Oprindelige bevillinger til EGFL, heraf 40 367 954 000,00 40 353 742 883,00 1. Den Europæiske Garantifond for Landbruget — formålsbestemte indtægter 619 000 000,00 1a. Bevillinger under delt forvaltning 40 192 561 720,00 40 192 561 720,00 Samlet overslag over formålsbestemte indtægter 619 000 000,00 1b. Bevillinger under direkte forvaltning 175 392 280,00 161 181 163,00 2. Ændringsbudget 3. Årets overførsler til/fra EGFL 3 500 000,00 50 974 605,50 4. Endelige bevillinger til EGFL, heraf 40 371 454 000,00 40 302 768 277,50 4a. Bevillinger under delt forvaltning 40 201 408 720,00 40 201 408 720,00 4b. Bevillinger under direkte forvaltning 170 045 280,00 101 359 557,50 (1) Bevillinger opført på budgettet for 2021 efter fradrag af de forventede formålsbestemte indtægter, der vil blive opkrævet i 2021, og de indtægter, der fremføres fra 2020 til 2021, jf. artikel 12 i forordning (EU, Euratom) 2018/1046. (2) Formålsbestemte indtægter: Formålsbestemte indtægter, der skal opkræves i løbet af regnskabsåret. Der er ikke opført noget indtægtsbeløb på indtægtsposten (p.m.), men overslaget er anført i budgetanmærkningerne. 2.1.2.Gennemførelse af disponible bevillinger i regnskabsåret 2021 I EUR Gennemførelse af forpligtelsesbevillinger Gennemførelse af betalingsbevillinger Delt forvaltning (1) 40 612 300 603,41 40 612 300 603,41 Udgifter under direkte forvaltning 164 242 458,62 90 289 047,09 I alt 40 776 543 062,03 40 702 589 650,50 (1) Forpligtede beløb. Forpligtelser og betalinger efter fradrag af formålsbestemte indtægter på 615 736 140,23 EUR (se punkt 4 og bilag 3-I) vedrørende delt forvaltning: 39 996 564 463,18 EUR. For regnskabsåret 2021 beløb de faktisk udnyttede forpligtelsesbevillinger sig til 40 776 543 062,0 EUR, mens de faktisk udnyttede betalingsbevillinger beløb sig til 40 702 589 650,5 EUR. Nærmere oplysninger om gennemførelse af bevillinger under delt forvaltning findes i afsnit 3.2 nedenfor.

Budgetgennemførelse for vedtagne bevillinger — Udgifter under Kommissionens direkte forvaltning I EUR Udgifter under direkte forvaltning Forpligtelsesbevillinger Betalingsbevillinger Fremførsel til 2022 (2) Bevillinger (C1)(1) 170 045 280,00 101 359 557,50 — Gennemførelse (C1) 164 242 458,62 90 289 047,09 363 383,24 Bortfaldne bevillinger 5 802 821,38 10 707 127,17 — (1) C1 betegner de vedtagne budgetbevillinger. Dette beløb omfatter overførsler "i" EGFL fra "Udvikling af landdistrikter" på 3 500 000,00 EUR til forpligtelsesbevillinger, til "delt forvaltning" på 8 847 000 EUR til forpligtelses- og betalingsbevillinger samt overførsler "fra" EGFL på i alt 50 974 605,50 EUR til betalingsbevillinger. (2) Kun ikkeopdelte bevillinger fremføres til 2022. De disponible forpligtelsesbevillinger til udgifter under direkte forvaltning på budgettet for 2021 udgjorde 170,0 mio. EUR. Der blev i 2021 indgået forpligtelser for et beløb på 164,2 mio. EUR. Resten af disse bevillinger, dvs. 5,8 mio. EUR, bortfaldt. Størstedelen af EGFL-bevillingerne til udgifter under Kommissionens direkte forvaltning er opdelte bevillinger. Den automatiske fremførsel til 2022, som kun vedrører ikkeopdelte bevillinger, udgør 0,4 mio. EUR. 2.2.Månedlige betalinger 2.2.1.Månedlige betalinger til medlemsstaterne under delt forvaltning 2.2.1.1. Månedlige betalinger på grundlag af afholdte udgifter I henhold til artikel 18, stk. 1, i forordning (EU) nr. 1306/2013 "foretages de månedlige betalinger af Kommissionen til dækning af de udgifter, som er afholdt af [medlemsstaternes] godkendte betalingsorganer i referencemåneden". De månedlige betalinger foretages til hver medlemsstat senest den tredje arbejdsdag i den anden måned efter den måned, hvor udgifterne er afholdt. De månedlige betalinger er en godtgørelse af nettoudgifter (efter fradrag af indtægter), som allerede er effektueret, og som foretages på grundlag af de månedlige anmeldelser, som medlemsstaterne fremsender . Den månedlige bogføring af udgifter og indtægter kontrolleres og korrigeres på grundlag af disse anmeldelser. Disse betalinger bliver endvidere endelige efter Kommissionens kontrol i forbindelse med regnskabsafslutningsproceduren. De udbetalinger, som medlemsstaterne foretog fra den 16. oktober 2020 til den 15. oktober 2021, er omfattet af ordningen med månedlige betalinger. For hele regnskabsåret beløb de samlede, fastlagte månedlige betalinger sig til 40 499,6 mio. EUR. Under hensyntagen til beløb inddrevet i henhold til afgørelser om regnskabsafslutning og godtgørelse af tidligere suspenderede beløb, er der reelt blevet udbetalt 39 998,8 mio. EUR til medlemsstaterne. 2.2.1.2.Afgørelser om månedlige betalinger Kommissionen vedtog en afgørelse om betaling for hver af de tolv perioder i regnskabsåret. Endnu en afgørelse blev vedtaget i december til justering af de fastlagte betalinger til de samlede udgifter, der kan konteres dette år. 3.GENNEMFØRELSE AF EGFL-BUDGETTET FOR 2021 3.1.Udnyttelsen af EGFL-bevillingerne Gennemførelsen af EGFL-bevillingerne beløb sig til 40 776,5 mio. EUR . Disse udgifter blev finansieret over budgettets oprindelige bevillinger ved at udnytte de formålsbestemte indtægter til EGFL og ved en overførsel fra ELFUL til EGFL. Fra de formålsbestemte indtægter til EGFL blev et beløb på 55,5 mio. EUR, der blev fremført fra 2020, udnyttet fuldt ud, mens 613,6 mio. EUR fra de formålsbestemte indtægter, der blev opkrævet i 2021, på 615,7 mio. EUR, blev gennemført. Hvad angår kapitel 08 02, beløb EGFL-udgifterne til markedsforanstaltninger sig til 2 599,6 mio. EUR, og udgifterne til direkte betalinger beløb sig til 37 878,8 mio. EUR. Oplysninger om budgetgennemførelsen fordelt på politikområder findes i bilag 2. Bilag 4 viser fordelingen af udgifterne til markedsforanstaltninger, direkte betalinger og revision af landbrugsudgifter pr. artikel og pr. medlemsstat.

3.2.Bemærkninger angående gennemførelsen af budgettet I det følgende anføres korte bemærkninger om gennemførelsen af budgetbevillingerne og om anvendelsen af de formålsbestemte indtægter baseret på tallene i bilag 2, 3-I og 3-II. Budgetposter med en gennemførelsesgrad, der ligger meget tæt på de budgetterede beløb, beskrives ikke i dette afsnit. 3.2.1.Artikel 08 02 03: Markedsrelaterede udgifter, der falder uden for de strategiske planer under den fælles landbrugspolitik 3.2.1.1. Indledning Den samlede gennemførelse (i forpligtelsesbevillinger) for denne artikel beløb sig til 2 599,6 mio. EUR og blev næsten udelukkende finansieret af vedtagne bevillinger. På konti, hvor behovene oversteg budgetbevillingerne, blev de ekstra udgifter dækket ved hjælp af overførsler fra andre budgetkonti. For markedsforanstaltninger, hvor der var en underudnyttelse af budgetbevillingerne, blev de derved disponible bevillinger overført til andre budgetposter inden for EGFL med henblik på at dække yderligere udgifter efter behov. Foranstaltningerne vedrørende markedsstøtteforanstaltninger omfattede navnlig frugt- og grøntsagssektoren og vinsektoren, men også POSEI og de mindre øer i Det Ægæiske Hav (ekskl. direkte betalinger), salgsfremstød, biavl og skoleordninger. I forbindelse med de ekstraordinære foranstaltninger, der blev truffet i henhold til dette kapitel for at hjælpe producenterne med at håndtere covid-19-krisen, vedtog Kommissionen foranstaltninger med fokus på vinsektoren og frugt- og grøntsagssektoren. Nærmere oplysninger om de foretagne overførsler findes i bilag 2. 3.2.1.2.Konto 08 02 03 01: POSEI og de mindre øer i Det Ægæiske Hav (undtagen direkte betalinger) Bevillingerne på 224,0 mio. EUR blev opført på budgetpost 08 02 03 01. Der blev overført 3,0 mio. EUR fra denne budgetpost. 3.2.1.3.Konto 08 02 03 02: Salgsfremstød for landbrugsprodukter — enkeltlandsprogrammer Underforbruget på 22,5 mio. EUR sammenlignet med de anslåede behov skyldtes hovedsageligt covid-19-pandemien. Beløbet blev overført for at dække behovene i andre EGFL-budgetposter. 3.2.1.4.Konto 08 02 03 04: Skoleordninger Udgifterne til skoleordninger beløb sig til 156,2 mio. EUR sammenlignet med de anslåede behov på 205 mio. EUR. Forskellen (48,8 mio. EUR) blev overført til dækning af andre EGFL-udgifter. Den lavere udnyttelse skyldes covid-19-pandemiens konsekvenser for gennemførelsen af disse ordninger. 3.2.1.5.Konto 08 02 03 05: Olivenolie Der blev budgetteret med bevillinger på 43,0 mio. EUR til olivenolieprogrammerne. Udgifterne til denne budgetpost beløb sig til 57,6 mio. EUR. Forskellen (14,6 mio. EUR) er blevet overført fra andre budgetposter inden for samme artikel. Den højere udnyttelse skyldes hovedsagelig det større antal anmodninger om forskudsbetalinger samt udestående betalinger, som en medlemsstat har anmeldt efter en afgørelse fra en national domstol vedrørende gennemførelsen af et tidligere årligt arbejdsprogram. 3.2.1.6.Konto 08 02 03 06: Frugt og grøntsager De udgifter, som medlemsstaterne har afholdt til denne budgetpost, beløb sig til 891,4 mio. EUR. Ud over de vedtagne bevillinger på 867,0 mio. EUR blev der overført 24,4 mio. EUR fra andre EGFL-budgetposter til dækning af behovene. 3.2.1.7.Konto 08 02 03 07: Vin På budgettet var der afsat bevillinger på 1 026,0 mio. EUR til dækning af de forventede behov for alle foranstaltninger i denne sektor. Der blev foretaget en overførsel på 3,8 mio. EUR med henblik på dækning af den samlede gennemførelse, som beløb sig til 1 029,8 mio. EUR. Til covid-19-foranstaltninger blev der gennemført et samlet beløb på 72,6 mio. EUR i vinsektoren (krisedestillation: 42,81 mio. EUR, kriseoplagring: 20,99 mio. EUR og høstforsikring: 8,79 mio. EUR.

3.2.1.8.Konto 08 02 03 08: Biavl Der blev budgetteret med bevillinger på 59,0 mio. EUR til biavl, hvoraf 46,6 mio. EUR blev gennemført. Forskellen (-12,4 mio. EUR) er blevet overført inden for samme artikel. 3.2.1.9.Konto 08 02 03 10: Foranstaltninger vedrørende offentlig og privat oplagring Det budgetterede beløb på 9 mio. EUR er blevet overskredet med 25,3 mio. EUR. Forskellen er blevet overført inden for samme artikel. Det vedrører primært den støtte til privat oplagring af olivenolie, der blev vedtaget i 2019, og i forbindelse med hvilken medlemsstaterne i regnskabsåret 2021 anmeldte udestående betalinger til et samlet beløb på 28,1 mio. EUR. 3.2.2.Artikel 08 02 05: Interventionstyper med direkte betalinger uden for rammerne af de strategiske planer under den fælles landbrugspolitik Regnskabsåret 2021 var det sjette år for gennemførelsen af reformen af den fælles landbrugspolitik fra 2013. De samlede udgifter for denne budgetartikel beløb sig til 37 878,8 mio. EUR. Dette omfatter 428,3 mio. EUR til tilbagebetaling af direkte betalinger til landbrugere i forbindelse med finansiel disciplin, som finansieres med 475,0 mio. EUR fremført fra 2020 (se punkt 3.2.2.11 for nærmere oplysninger). De resterende betalinger (37 450,5 mio. EUR) blev finansieret af vedtagne bevillinger (36 781,4 mio. EUR) og af formålsbestemte indtægter (669,1 mio. EUR). Sidstnævnte blev hovedsagelig anvendt til at dække en del af de afholdte udgifter til grundbetalingsordningen (se punkt 3.2.2.4 for nærmere oplysninger). De samlede uudnyttede bevillinger beløb sig til 693,9 mio. EUR, hvoraf 686,4 mio. EUR er blevet fremført til regnskabsåret 2022 med henblik på medlemsstaternes tilbagebetaling til modtagerne. Dette omfattede 487,6 mio. EUR fra den uudnyttede krisereserve. De vigtigste ordninger, der finansieres under denne artikel, er den generelle arealbetalingsordning (SAPS), grundbetalingsordningen, betalingen for landbrugsmetoder, der er til gavn for klimaet og miljøet, og den frivillige ordning for koblet støtte. De fleste støtteordninger i denne budgetartikel udbetales uafhængigt af produktionen (afkoblede direkte betalinger). De er alle underlagt overholdelse af krydsoverensstemmelse. 3.2.2.1. Konto 08 02 05 01: POSEI og de mindre øer i Det Ægæiske Hav (direkte betalinger) Gennemførelsen for POSEI og de mindre øer i Det Ægæiske Hav (direkte betalinger) udgjorde op til 100,1 % af de anslåede behov (431,0 mio. EUR). De uforudsete behov blev dækket af overførsler fra andre konti inden for samme artikel. 3.2.2.2.Konto 08 02 05 02: Generel arealbetalingsordning (SAPS) For så vidt angår SAPS beløb bevillingerne i budgettet sig til 4 406,0 mio. EUR, og medlemsstaterne afholdt betalinger på 4 362,5 mio. EUR. Dette fører til en budgetgennemførelse på 99,0 %. Det resterende beløb på 43,5 mio. EUR blev overført til andre budgetposter inden for samme artikel. 3.2.2.3.Konto 08 02 05 03: Omfordelingsbetaling De budgetterede behov til omfordelingsbetalingen beløb sig til 1 610,0 mio. EUR, og de af medlemsstaterne anmeldte udgifter beløb sig til 1 597,7 mio. EUR eller 99,2 % af det anslåede behov. Der er overført 12,3 mio. EUR til budgetposter inden for samme artikel. 3.2.2.4.Konto 08 02 05 04: Grundbetalingsordningen Hvad angår grundbetalingsordningen, blev budgetbehovene anslået til 14 791,0 mio. EUR. For at dække disse behov vedtog budgetmyndigheden bevillinger på 14 172,0 mio. EUR til denne ordning efter hensyntagen til 619,0 mio. EUR i formålsbestemte indtægter. De af medlemsstaterne anmeldte udgifter til denne ordning beløb sig til 14 812,4 mio. EUR svarende til 100,1 % af de forventede behov. De yderligere behov på 21,4 mio. EUR blev dækket af overførsler fra andre budgetposter og artikler. 3.2.2.5.Konto 08 02 05 05: Betaling for landbrugsmetoder, der er til gavn for klimaet og miljøet De vedtagne bevillinger på budgettet til betaling for landbrugsmetoder, der er til gavn for klimaet og miljøet, den såkaldte grønne omstilling, beløb sig til 10 778,0 mio. EUR, mens medlemsstaterne afholdt udgifter på 10 775,7 mio. EUR, hvilket svarer til en gennemførelsesgrad på 99,8 %. 3.2.2.6.Konto 08 02 05 07: Betaling til unge landbrugere Hvad angår betalingen til unge landbrugere, blev behovene anslået til 574,0 mio. EUR i budgettet. Udgifterne beløb sig til 484,0 mio. EUR eller 84,3 % af de anslåede behov. Overskuddet blev overført til andre budgetposter inden for samme artikel. 3.2.2.7.Konto 08 02 05 08: Arealstøtte for bomuld

Hvad angår arealstøtten for bomuld, blev behovene anslået til 242,0 mio. EUR i budgettet. Udgifterne beløb sig til 240,8 mio. EUR, dvs. 99,5 % af det budgetterede beløb. 3.2.2.8.Konto 08 02 05 09: En frivillig ordning for koblet støtte For denne budgetpost blev behovene anslået til 4 019,0 mio. EUR i budgettet. Udgifterne beløb sig til 4 015,0 mio. EUR, dvs. 99,9 % af behovene. 3.2.2.9.Konto 08 02 05 10: Ordningen for små landmænd Hvad angår ordningen for små landmænd, blev behovene anslået til 707,1 mio. EUR i budgettet. Udgifterne beløb sig til 726,3 mio. EUR, dvs. 102,7 % af behovene. De yderligere behov på 19,2 mio. EUR blev hovedsagelig dækket af formålsbestemte indtægter. 3.2.2.10. Konto 08 02 05 11: Reserve til kriser i landbruget Bevillingerne under denne artikel skal dække udgifter til foranstaltninger, som er nødvendige for at håndtere større kriser, der påvirker landbrugsproduktionen eller -distributionen. Krisereserven oprettes ved i begyndelsen af hvert år at anvende en nedsættelse af de direkte betalinger ved hjælp af ordningen for finansiel disciplin, jf. artikel 25 og 26 i forordning (EU) nr. 1306/2013 og artikel 8 i forordning (EU) nr. 1307/2013 . I 2021 blev krisereserven på 487,6 mio. EUR ikke udnyttet, og det tilsvarende beløb blev fremført til 2022 med henblik på tilbagebetaling til modtagerne. 3.2.2.11. Konto 08 02 05 12: Tilbagebetaling af direkte betalinger til landbrugere fra bevillinger, der er fremført i forbindelse med finansdisciplin Budgetmyndigheden har ikke afsat bevillinger til denne artikel. Denne artikel har til formål at samle de vedtagne ikkeforpligtede bevillinger i den uudnyttede krisereserve, der er fremført for at finansiere tilbagebetalingen af finansdisciplinen vedrørende direkte betalinger . Hvert år fastsættes i en gennemførelsesforordning fra Kommissionen, hvis det er relevant, de beløb, som hver medlemsstat skal tilbagebetale til landbrugerne, og det fastslås i overensstemmelse med den indledende sætning i artikel 12, stk. 2, i forordning (EU, Euratom) 2018/1046, at udgifterne i forbindelse med denne godtgørelse kun er berettigede til EU-finansiering, hvis beløbene er blevet udbetalt til modtagerne inden den 16. oktober i det regnskabsår, som bevillingerne er fremført til. Af et beløb på 475,0 mio. EUR, svarende til den finansdisciplin, der blev anvendt i regnskabsåret 2020 og fremført til budgettet for 2021 med henblik på tilbagebetaling, tilbagebetalte medlemsstaterne 428,3 mio. EUR. Et beløb på 41,4 mio. EUR blev tilbagebetalt særskilt til Det Forenede Kongerige. I Kommissionens gennemførelsesforordning (EU) 2021/2091 er godtgørelsesbeløbet for regnskabsåret 2021 fastsat til 686,4 mio. EUR (for EU-27). I regnskabsåret 2021 blev der anvendt finansiel disciplin både for at opbygge en krisereserve på 487,6 mio. EUR og for at sikre, at EGFL's nettosaldo ikke overudnyttes. Den blev derfor fastsat til et betydeligt højere beløb end krisereserven. 3.2.3.Artikel 08 02 06: Politisk strategi, koordination og revision 3.2.3.1Konto 08 02 06 01: Finansielle korrektioner til fordel for medlemsstaterne som følge af afgørelser om regnskabsafslutning og efterprøvende regnskabsafslutning Denne konto omfatter også udgifterne til finansiering af eventuelle regnskabsmæssige og efterprøvende korrektioner til fordel for medlemsstaterne. De finansielle korrektioner til fordel for medlemsstaterne som følge af regnskabsafslutning og efterprøvende regnskabsafslutning var 228,3 mio. EUR, dvs. 4,8 mio. EUR lavere end det budgetterede beløb på 233,1 mio. EUR. 3.2.3.2Konto 08 02 06 02: Bilæggelse af tvister Bevillingerne under denne konto skal dække udgifter, som Kommissionen kan holdes ansvarlig for ved afgørelse truffet af en domstol, herunder krav om skadeserstatning og renter. Der blev gennemført et beløb på 0,3 mio. EUR, selv om der på budgettet for 2021 ikke var afsat bevillinger. Behovet blev dækket ved overførsel. 3.2.3.3.Konto 08 02 06 03: EGFL — operationel teknisk bistand Denne konto finansierer bl.a. foranstaltninger inden for rammerne af informationsnettet for landøkonomisk bogføring (INLB), IT-systemer, omstrukturering af landbrugsundersøgelser, messer og publikationer, der har til formål at øge offentlighedens kendskab til den fælles landbrugspolitik, herunder foranstaltninger inden for rammerne af institutionel formidling, og udgifter til køb af satellitbilleder for at bistå medlemsstaterne med at gennemføre kontrol og overvågning af støtteansøgninger. Forpligtelsesbevillingerne beløb sig til 63,3 mio. EUR, mens der på budgettet var afsat bevillinger på 74,2 mio. EUR. Forskellen i forhold til det budgetterede beløb (10,9 mio. EUR) blev delvis overført uden for artiklen, og var delvis uudnyttet på denne budgetpost. 3.2.4.Artikel 08 02 99: Afslutning af tidligere programmer og aktiviteter